Uansett går årets Tour de Ski uten 2013-vinner Legkov og 2014- og 2016-vinner Johaug. Et av sesongens store høydepunkt starter opp i en periode der dopingkontroverser har rystet langrennssporten.
Jann Post er usikker på om FIS har gjort rett i å utestenge de seks russiske løperne.
– Det er vanskelig å få total oversikt over situasjonen. Det er ikke tvil om at det har blitt jukset i russisk idrett, og det har garantert vært juks i russisk langrenn. Det er heller ikke sikkert situasjonen er helt lik for de seks utøverne, påpeker Post.